text: नई दिल्लीः जब अविश्वास प्रस्ताव पर चर्चा के दौरान संसद में भारतीय जनता पार्टी और एनडीए पर शब्दों के वार किए जा रहे थे, इसी बीच कांग्रेस अध्यक्ष राहुल गांधी और भारत के प्रधानमंत्री नरेंद्र मोदी ने सारी सुर्खियां बटोर लीं। इसकी वजह बनी एक झप्पी। राहुल ने पहले तो अपने संबोधन में प्रधानमंत्री मोदी और सरकार को जमकर घेरा और सवाल उठाए। जबकि अपने संबोधन के बाद उन्होंने नरेंद्र मोदी के पास जाकर उन्हें गले लगाया। देखते-देखते सोशल मीडिया पर हर जगह सिर्फ इसी की चर्चा होने लगी और उस पल के वीडियो व तस्वीरें जमकर वायरल हुई हैं।